open-index/open-wikipedia-markdown huggingface dataset:
Isaac Zida

**Yacouba Isaac Zida** (s. 16. lokakuuta 1965 Yako) on burkinalainen upseeri. Hän toimi maansa virkaatekevänä presidenttinä 31. lokakuuta 2014 alkaen. Hänen edeltäjänsä, maata lähes kolme vuosikymmentä hallinnut Blaise Compaoré lähti kansannousun seurauksena maanpakoon Norsunluurannikolle. 17. marraskuuta 2014 maan väliaikaiseksi siviilipresidentiksi valittiin Michel Kafando. Zida toimii vallanvaihdoksen jälkeen maan pääministerinä.

Michel Kafando erotti Zidan pääministerin virasta 19. heinäkuuta 2015. Erottamista olivat edeltäneet kiistat niin armeijan  kuin edellisen presidentin Blaise Compaorén kannattajien kanssa.sotilaat kaappasivat Burkina Fasossa vallan 17. syyskuuta 2015, ja vallankaappauksen yhteydessä Zida pidätettiin.

Zida  opiskeli Ouagadougoun yliopistossa englannin kieltä ja aloitti upseeriopinnot vuonna 1993. Hän on opiskellut myös Ranskassa Lyonin yliopistossa. Sotilaskoulusta Zida on saanut myös Yhdysvalloissa. Vuosina 2008–2009 Zida toimi rauhanturvaajana Kongon demokraattisessa tasavallassa. 

## Lähteet
Boteti

**Boteti** on joki Botswanassa. Se virtaa Okavangon suistosta kohti Makarikarin suolapannua.

Boteti saa alkunsa noin 18 kilometriä etelään Maunin kaupungista, kun Thamalakanejoki bifurkoituu Nchabe- ja Botetijoiksi. Boteti virtaa kaakkoiseen kohti Xaujärveä, josta se jatkaa pohjoiseen Makarikarin suolatasangolle. Vain noin kaksi prosenttia Okavangon suistoon tulevasta vedestä päätyy siitä poispäin virtaaviin jokiin, joista Boteti on tällä hetkellä merkittävin. Botetiin virtaa arviolta noin 1,5 prosenttia Okavangon suiston vedestä. Määrä on niin pieni, että vähäsateisina vuosina joki kuivuu hyvin nopeasti.

Boteti virtaa nykyään hyvin harvoin enää Makarikariin asti, sillä joki on padottu Mopipin kylän kohdalla. Joki itsessäänkin on myös huomattavasti kuivempi kuin aiemmin. Siinä virtasi 1950–1970-luvuilla selvästi enemmän vettä kuin kuivilla 1980- ja 1990-luvuilla.

## Lähteet

### Viitteet
Minidian

**Minidian** on maalaiskunta Koulikoron alueen Kangaban piirissä Malissa. Sen keskuskylä Kangaba on myös piirin hallinnollinen keskus. Kangaba sijaitsee Nigerjoen varrella 95 kilometriä Bamakosta maanteitse lounaaseen. Kunnassa on 20&nbsp;600 asukasta (vuonna 2009).

Minidianin kunnan pinta-ala on 318,28 neliökilometriä. Se rajoittuu idässä Kangaban piirin Maramandougoun, etelässä Kaniogon, lännessä Benkadin ja pohjoisessa Karanin sekä Katin piirin Bancoumanan ja Kourouban kuntiin. Seutu kuuluu Sudanin ja Guinean siirtymävyöhykkeeseen. Pohjoisessa sijaitsevat Mandinguevuoret ja etelässä Nigerjoen tasanko. Kangaban lisäksi kuntaan kuuluu kymmenen kylää ja 28 pikkukylää.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat maissi, durra, riisi, maapähkinä ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, käsityöammatteja ja kaupankäyntiä. Nigerjoella huuhdotaan kultaa.

Kangaban kautta kulkee Bamakon ja Guinean rajan välinen maantie RN26. Nigerillä on jokiliikennettä.

## Lähteet
The Wonderful 101

**The Wonderful 101** on Platinum Gamesin ja Nintendo SPD:n kehittämä ja Nintendon julkaisema toimintapeli, joka julkaistiin alun perin Euroopassa 23. elokuuta 2013 Wii U:lle.

## Pelaaminen

Pelissä ideana on pelastaa maailma pahoilta GEATHJERK-muukalaisilta. Jokaisella sankarilla on Unite Morph -voimia, joita käytetään taistelussa vihollisia vastaan. Pelaajan tulee läpäistä kenttiä ja löytää kansalaisia, jotka tulee rekrytoida puolelleen, jotta oma sankarijoukko kasvaisi isommaksi ja omat Unite Morph kehittyisivät. Peliä pelataan käyttämällä Game Pad -ohjainta.

Peli sisältää myös moninpelitilan, jossa pelaajat taistelevat kilpaa muukalaisjoukkoja vastaan useissa erilaisissa kentissä. Pelaajat voivat ottaa kuvakaappauksia ja jakaa niitä muille Miiverse-palvelun kautta.

## Vastaanotto

Peli on saanut pääosin myönteisen vastaanoton. Sillä on Game Rankingsissa keskiarvona 78.02 % ja Metacriticissä 78/100. IGN totesi pelin olevan ”viehättävä, riehakas ja petollisen monimutkainen toimintapeli” ja antoi arvosanaksi 7.4/10. Eurogamer antoi pelille arvosanaksi 8/10, GameSpot 8/10, ja *[[Edge (lehti)|Edge]]* 6/10.

Suomessa *[[Gamereactor]]* antoi pelille arvosanaksi 9/10 ja totesi pelin olevan ”pitkälle mietitty, tyylitietoinen, hauska ja haastava, uniikki timantti jollaista tuskin tulee ihan heti muualla vastaan”. *[[Pelaaja (lehti)|Pelaaja]]* antoi pelille arvosanaksi 8/10, Dome.fi 4/5, ja V2.fi 3/5.

## Lähteet

## Aiheesta muualla
* 
*Virallinen sivusto  
*Peli Internet Movie Databasessa
Joseph Luns

**Joseph Marie Antoine Hubert Luns** (28. elokuuta 1911 Rotterdam, Alankomaat – 17. heinäkuuta 2002 Bryssel, Belgia) oli alankomaalainen poliitikko ja diplomaatti, joka toimi ulkoministerinä 1952–1971, lähes kaksi vuosikymmentä ja pidempään kuin kukaan muu Alankomaissa. Myös sitä seurannut jakso Naton pääsihteerinä, 13 vuotta 1971–1984, oli ennätyspitkä.

Lakitieteen tohtori Luns aloitti Alankomaiden ulkoasiainministeriössä 1938 ja toimi toisen maailmansodan aikana maan Lissabonin ja Lontoon lähetystöissä ja sodan jälkeen YK-edustustossa New Yorkissa. Vuonna 1952 Luns nimitettiin salkuttomaksi ministeriksi Willem Dreesin johtamaan hallitukseen, jossa joutuikin käytännössä hoitamaan toisen ulkoministerin tehtäviä. Vuonna 1956 Luns aloitti virallisen ulkoministerijaksonsa, joka jatkui keskeytyksettä vuoteen 1971 saakka.

## Lähteet

## Aiheesta muualla
Kangaba

**Kangaba** on Minidianin maalaiskunnan ja Kangaban piirin hallinnollinen keskus Koulikoron alueella Malissa. Se sijaitsee Nigerjoen varrella 95 kilometriä Bamakosta lounaaseen. Kangaban kautta kulkee Bamakon ja Guinean rajan välinen maantie RN26.

Mandinkojen asuttama Kangaba kuului keskiaikaiseen Malin valtakuntaan, jossa se toimi kultakaupan välittäjänä. 1200-luvun alussa sen valtasi Kaniagan hallitsija Sumanguru, joka perimätiedon mukaan murhasi paikallisen hallitsijasuvun jäsenet rampaa Sundiata Keïtaa lukuun ottamatta. Vuonna 1235 Sundiata voitti Sumangurun Kirinan taistelussa, minkä seurauksena muinaisen Ghanan alue liitettiin Maliin. Myöhemmin Sundiata siirsi valtakunnan pääkaupungin Kangabasta Nigerin sivujoen Sankaranin suuhun perustettuun Nianiin.

Kangaban keskustassa sijaitsee mandelaisten kansojen pyöreä savitiilinen pyhättö *kamabulon*, joka on perimätiedon mukaan rakennettu jo Sundiatan aikana 1200-luvulla. Samankaltaisia pyhättöjä on ollut muitakin, mutta ne eivät ole säilyneet. Kylän itäpuolella sijaitsevassa Kouroukanfougassa pidettiin Sundiatan kruunajaiset Sumangurusta saadun voiton jälkeen..

## Lähteet
Kaan Ayhan

**Kaan Ayhan** (s. 10. marraskuuta 1994 Gelsenkirchen, Saksa) on turkkilais-saksalainen jalkapalloilija, joka edustaa Turkin Superliigassa pelaavaa Galatasarayta. Oikeajalkainen Ayhan voi pelata keskikentän pohjalla, topparina tai laitapakkina. 

## Seurajoukkueura
Ayhan edusti juniorivuosista alkaen vuoteen 2016 saakka kotikaupunkinsa Gelsenkirchenin Schalke 04:ää. Vuonna 2013 hän pelasi seuran kakkosjoukkueessa kolme ottelua. Hän debytoi Bundesliigassa lokakuussa 2013 FC Augsburgia vastaan tultuaan vaihdosta kentälle. Ensimmäisen bundesliigamaalinsa Ayhan teki toukokuussa 2014 SC Freiburgia vastaan.

Kevätkauden 2016 Ayhan pelasi lainasopimuksella Eintracht Frankfurtissa, ja kesällä 2016 hän siirtyi Fortuna Düsseldorfiin, joka vuonna 2018 nousi 2. Bundesliigasta pääsarjaan. Kolmessa seurassaan hän pelasi yhteensä 91 Bundesliigan ottelua, joissa hän teki seitsemän maalia, ja 54 ottelua 2. Bundesliigassa, mikä tuotti kaksi maalia. Schalken joukkueessa hän pelasi viisi Mestarien liigan ja neljä Eurooppa-liigan ottelua.

Kesällä 2020 Ayhan siirtyi italialaisseura Sassuoloon. Hän pelasi kaudella 2020–2021 Serie A:ssa 19 ottelua, seuraavalla kaudella 23 ottelua, joissa hän teki yhden maalin Speziaa vastaan, ja kauden 2022–2023 alkupuoliskolla kymmenen ottelua. Ayhan siirtyi tammikuussa 2023 lainalle Galatasarayhin, ja kesällä 2023 siirto vakinaistettiin. Hän on pelannut kauden 2023–2024 loppuun mennessä Galatasarayssa 40 superliigaottelua ja tehnyt niissä yhden maalin. Hän pelasi kaudella 2023–2024 Mestarien liigassa viisi ja Eurooppa-liigassa kaksi ottelua.

## Maajoukkueura
Ayhanin suku on kotoisin Turkista. Hänellä oli mahdollisuus edustaa aikuisten maajoukkuetasolla joko Turkkia tai synnyinmaataan Saksaa. Ayhan on pelannut kummankin maan nuorten maajoukkueissa. Turkin alle 17-vuotiaiden maajoukkueessa hän pelasi jo 14-vuotiaana vuonna 2009. Saksaa Ayhan edusti 17- ja 18-vuotiaissa. Vuosina 2013–2015 hän pelasi Turkin alle 21-vuotiaiden maajoukkueessa.

Vuonna 2016 Ayhan pelasi ensimmäisen maaottelunsa Turkin miesten maajoukkueessa. Kesällä 2021 käydyissä EM-kilpailuissa hän tuli Turkin ensimmäisessä ottelussa vaihdosta kentälle ja pelasi kaksi muuta avauskokoonpanossa. EM-kilpailuissa 2024 hän oli avauskokoonpanossa kahdessa alkulohko-ottelussa, neljännesvälierässä ja puolivälierässä sekä tuli vaihdosta kentälle yhdessä alkulohko-ottelussa. Vuoden 2020 EM-kilpailujen karsinnoissa hän teki maalin kotiottelussa Moldovaa sekä koti- ja vierasottelussa Ranskaa vastaan. Neljännen maaottelumaalinsa hän teki toukokuussa 2021 ystävyysottelussa Azerbaidžania vastaan ja viidennen kesäkuussa 2022 Kansojen liigan ottelussa Liettuaa vastaan. Hän on pelannut lokakuun 2024 puoliväliin mennessä 66 maaottelua, joista 45 ottelua avauskokoonpanossa.

## Lähteet
*
Kehonpainoharjoittelu

**Kehonpainoharjoittelu** (engl. *bodyweight exercise*) on omalla kehonpainolla suoritettavaa fyysistä harjoittelua. 

Kehonpainoharjoittelulla voi kehittää kokonaisvaltaisesti eri lihasryhmiä ja kaikkia fyysisiä ominaisuuksia. Yleisiä liikkeitä ovat punnerrukset, leuanvedot, vatsalihasliikkeet, selän ojennukset, kyykyt, loikat ja staattiset pidot.

Kehonpainoharjoittelu sopii kaikille perusterveille ihmisille, mutta kylmiltään ja tietämättömänä harjoitteluun ei kannata ryhtyä. Lämmittely ja oikea tekniikka on erittäin tärkeää.

## Katso myös
*Lihaskuntoharjoite
* Street workout

## Aiheesta muualla

* kehonpainoharjoittelu.com
* tikis.fi

## Lähteet
Ämmäjärvi (Eura)

**Ämmäjärvi** on suolampi, joka sijaitsee Eurassa Mestilän kylässä Satakunnassa ja kuuluu Eurajoen vesistön Vähäjärven valuma-alueeseen, joka laskee Säkylän Pyhäjärveen.

## Maantiede
Ämmäjärvi sijaitsee Mestilän kylän peltojen ja Ämmäkallion välissä raivaamatta jääneen suon sisällä. Sen pinta-ala on 1,1 hehtaaria ja lampi on 200 metriä pitkä ja 50 metriä leveä. Rantaviivaa kertyy siten vain 600 metriä. Lampeen kertyy sadevettä ojitusten välityksellä. Lammen luusua on sen itäpäässä, josta lähtee 2,0&nbsp;km pitkä laskuoja läheiselle Vähäjärvelle. Lammelle pääsee kantatieltä 43.

## Luonnonhistoriaa
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 4710–4640 eaa. ja täysin makeavetiseksi järvi oli muuttunut kairauksien perusteella 4360–4260 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 49,7 metriä nykyisen merenpinnan yläpuolella.

## Lähteet

## Aiheesta muualla
* Digitaaliarkisto: Kauttuan Isojaonkartta ja asiakirjat , 1782-1783, (A7:2/3-12), Ämmäjärvi kartassa
Wool (Dorset)

**Wool** on noin  asukkaan kylä ja kunta *(civil parish)* Dorsetin muodollisessa kreivikunnassa ja yhtenäishallintopiirissä Englannin etelärannikolla. Se sijaitsee Fromejoen varrella, suunnilleen Dorchesterin ja Warehamin puolivälissä. Noin puolet kylän asukkaista asuu sen lähistöllä sijaitsevassa maavoimien tukikohdassa.

## Lähteet

## Aiheesta muualla
Kaikista kasvoista (kappale)

”**Kaikista kasvoista**” on suomalaisartisti Anna Erikssonin kappale hänen samaa nimeä kantavalta viidenneltä studioalbumilta. Universal Music julkaisi kappaleen albumin toisena singlenä vuonna 2003. Kappaleen on sanoittanut Sinikka Svärd ja sen on säveltänyt Esa Nieminen salanimellä E .A. Nyman. Kappale kertoo rakkauden etsimisestä ja sen löytämisestä.

Kappaleeseen Helsinki-Vantaan lentoasemalla kuvattu musiikkivideo sai ensiesityksensä Levyraadissa 30. marraskuuta 2003. Videopalvelu YouTubeen video ladattiin Erikssonin Vevo-kanavalle 10. helmikuuta 2011.

Kappaleesta tuli singlejulkaisunsa jälkeen radiohitti ja se oli parhaimmillaan soitetuin radiokappale. Single julkaistiin promootiosinglenä, joten se ei noussut myyntilistoille.

## Kappaleet
#

## Lähteet
John Lyng

**John Daniel Fürstenberg Lyng** (22. elokuuta 1905 – 18. tammikuuta 1978) oli norjalainen konservatiivipuolueen poliitikko, joka toimi Norjan pääministerinä vajaan kuukauden elo–syyskuussa 1963 neljän puolueen kokoomushallituksessa. Se oli Norjan ensimmäinen hallitus 28 vuoteen, jota ei johtanut työväenpuolueen edustaja. Vuosina 1965–1970 Lyng toimi ulkoministerinä.

Lakimieheksi opiskellut Lyng suoritti jatko-opintoja Kööpenhaminassa ja Heidelbergissä. Hän aloitti poliittisen uransa jyrkän vasemmistolaisissa opiskelijajärjestöissä, mutta siirtyi pian konservatiivien riveihin. Ennen toista maailmansotaa Lyng toimi muun muassa tuomarina Trondheimissa ja Agderissa. Sodan aikana hän toimi aktiivisesti vastarintaliikkeessä. Vuonna 1945 hänet valittiin Norjan suurkäräjien jäseneksi, ja uudelleen 1953, 1958 ja 1961.

Vuosina 1965–1970 Lyng toimi ulkoministerinä Per Bortenin hallituksessa.

## Lähteet
Diosdado Macapagal

**Diosdado Pangan Macapagal** (28. syyskuuta 1910 Lubao – 21. huhtikuuta 1997 Makati)  oli Filippiinien yhdeksäs presidentti 1961–1965 ja sitä ennen varapresidentti 1957–1961. Maan presidenttinä 2001–2010 toiminut Gloria Macapagal-Arroyo on hänen tyttärensä.

Macapagal toimi lyhyen aikaa diplomaattina Filippiinien Washingtonin-lähetystössä, kunnes valittiin 1949 parlamenttiin liberaalipuolueen edustajana.

## Lähteet

## Aiheesta muualla
LG G2 Mini

**LG G2 Mini** on eteläkorealaisen monialakonsernin LG Electronicsin huhtikuussa 2014 esittelemä älypuhelin. Puhelin on pienempi versio LG G2:sta, LG:n silloisesta lippulaivapuhelimesta. LG G2 Minissä on 4,7 tuuman kosketusnäyttö. Sen mitat ovat 129,6 x 66 x 9,8 millimetriä ja se painaa 121 grammaa.

Puhelimen käyttöjärjestelmä on Android 4.4.2. Sen hinta on Suomessa 200 euron molemmin puolin.

## Lähteet
Just Dance 2

**Just Dance 2** on Ubisoftin julkaisema tanssipeli, joka julkaistiin alun perin Pohjois-Amerikassa 12. lokakuuta 2010. Peli on jatkoa vuonna 2009 ilmestyneelle *[[Just Dance (videopeli)|Just Dancelle]]*. Peli sisältää yli 40 uutta kappaletta ja uusia pelimuotoja.

Pelillä on GameRankingsissa keskiarvona 77,25&nbsp;% ja Metacriticissä 74/100.

## Lähteet

## Aiheesta muualla
* 
*
Ronald Storrs

**Ronald Storrs** (19. marraskuuta 1881 – 1. marraskuuta 1955) oli brittiläinen ulkoasiain- ja siirtomaahallinnon virkamies.

Storrs oli Jerusalemin ensimmäinen brittiläinen kuvernööri, ja hän johti uudistustöitä sen jälkeen kun alue oli ollut sadan vuoden ajan ottomaanien vallassa. Ennen nimitystään kuvernööriksi hän oli jo työskennellyt vuosia Lähi-idässä, etenkin Kairossa. Hänet nimitettiin marraskuussa 1926 Kyproksen kuvernööriksi, mikä herätti kyproslaisissa ajatuksia Kyproksen brittimiehityksen päättymisestä.

## Lähteet
Victor Bartley

**Victor Bartley** (s. 17. helmikuuta 1988) on kanadalainen jääkiekkoilija, joka edustaa KHL-joukkue Kunlun Red Staria.

## Ura
Bartley pelasi juniorikiekkoa WHL:ssä. Varaamattomana pelaajana Bartley pelasi ensimmäisen kokonaisen ammattilaiskautensa ECHL:ssä Utah Grizzliesissä ennen siirtymistään vuodeksi Eurooppaan ja Rögle BK:hon Ruotsin toiseksi korkeimmalle sarjatasolle Allsvenskaniin. Bartley oli Röglen eniten pisteitä tehnyt puolustaja 34 pisteellään 54 ottelussa kaudella 2010–2011. Hän ehti tehdä sopimuksen Ruotsin korkeimmalla sarjatasolla SHL:ssä pelaavaan Djurgårdens IF:ään, mutta sai ennen seuraavan kauden alkua allekirjoitettua ensimmäisen NHL-sopimuksensa Nashville Predatorsin kanssa 24. toukokuuta 2011.

Nashvillen harjoitusleirille vuonna 2011 osallistunut Bartley ei onnistunut lunastamaan paikkaa NHL-kokoonpanossa, joten hän pelasi kauden 2011–2012 farmijoukkue Milwaukee Admiralsissa. Bartley oli AHL:n kymmenes puolustajien pistepörssissä tehtyään 39 pistettä 76 pelaamassaan ottelussa.

Työsulkukaudella 2012–2013 Bartley sai ensimmäisen kutsunsa NHL:ään ja teki debyyttinsä Nashvillen voitettaessa Edmonton Oilersin 6–0 8. maaliskuuta 2013.
Natus Vincere

**Natus Vincere** (, lyhennettynä **Navi** tai **NAVI**, aiemmin **Na’Vi**) on joulukuussa 2009 perustettu ukrainalainen elektronisen urheilun seura. Seura on osallistunut useihin satoihin videopeliturnauksiin, ja se on yksi elektronisen urheilun historian menestyneimmistä seuroista. Navilla on joukkueet peleissä *[[Counter-Strike 2]]*, *[[Valorant]]*, *[[Brawl Stars]]*, *[[PlayerUnknown’s Battlegrounds]]*, *[[Apex Legends]]*, *[[PUBG Mobile]]*, *[[StarCraft II: Wings of Liberty]]*, *[[Dota 2]]*, *[[Clash of Clans]]*, *[[Teamfight Tactics]]*, *[[Call of Duty: Warzone]]* ja *[[Tekken]]*. Lisäksi sillä on *CS2:ssa* ja *Dota 2:ssa* nuorisojoukkueet.

Natus Vinceren perustamisen takana on kazakstanilainen ”Arbalet”, joka sai idean elektronisen urheilun seuran luomisesta lokakuussa 2007 Dubaissa. Hän päätti luoda ammattijoukkueen ja toimia sen pääsponsorina muun muassa ostaen pelaajille harjoitustilan. Ensimmäinen seuraan liittynyt pelaaja oli Serhi ”starix” Ištšuk, joka sai tehtäväkseen luoda lopun kokoonpanon ympärilleen. Natus Vincere perustettiin virallisesti 17. joulukuuta 2009 ensin vain *Counter-Strike*-joukkueena. Joukkueen ensimmäiseen kokoonpanoon kuuluivat starixin lisäksi Ioann ”Edward” Suh’arjev, Jehor ”markeloff” Markelov, Arseni ”ceh9” Trynoženko ja Danylo ”Zeus” Teslenko. Joukkueen valmentajaksi valittiin Oleksandr ”ZeroGravity” Koh’anovskyi.

Navin *Counter-Strike*-joukkue on rahapalkintojen summalla mitattuna historian menestynein, ja se on voittanut yli 11 miljoonaa dollaria marraskuuhun 2024 mennessä. Joukkue on voittanut kaksi major-turnausta, ensin *[[Counter-Strike: Global Offensive]]ssa* PGL Major Stockholmin ja myöhemmin *Counter-Strike 2:ssa* PGL Major Copenhagenin, pelin ensimmäisen major-turnauksen. Joukkueessa on pelannut kaikkien aikojen parhaaksi *Global Offensive* -pelaajaksi valittu Oleksandr ”s1mple” Kostyljev. Navin *Dota 2* -joukkue on niin ikään historian menestyneimpiä. Se voitti ensimmäisen The International -turnauksen ja pääsi kahden seuraavan finaaliin.

## Lähteet

## Aiheesta muualla

* Viralliset kotisivut
Lvivin polytekninen yliopisto

**Lvivin polytekninen yliopisto** () on Ukrainan länsiosissa, Lvivin kaupungissa sijaitseva teknillinen yliopisto, jolla on kansallisen yliopiston asema. Se pohjautui aiempaan teknilliseen kouluun, joka vuonna 1844 nostettiin asemaltaan teknilliseksi akatemiaksi. Tuolloin siitä tuli eräs itäisen Euroopan ensimmäisiä teknillisiä korkeakouluja.

Lvivin polytekninen yliopisto on opiskelijamäärältään suuri yliopisto. Sillä on yli 36 000 opiskelijaa. Alempi korkeakoulututkinto voidaan suorittaa 64 eri oppiaineessa ja maisteritason tutkinto 124 eri syventymiskohteessa. Yliopistossa opetusta antaa 2 200 luennoijaa, joista 320:lla on dosenttitason tutkinto (professorit) ja 1 200 on tohtoritutkinnon suorittaneita.

Lvivin kansallinen polytekninen yliopisto kuuluu maan kymmenen arvostetuimman korkeakoulun ryhmään. Se on saanut autonomisen tutkimusyliopiston aseman yhtenä Ukrainan noin viidestätoista oppilaitoksesta. Vuonna 2013 suoritetussa 200 ukrainalaisen yliopiston vertailussa Lvivin polytekninen yliopisto pisteytettiin Ukrainan 8. parhaaksi yliopistoksi. Espanjalainen Webometrics-yliopistoranking luokitteli yliopiston puolestaan sijaluvulle 9.

Yliopiston päärakennus valmistui vuosina 1874–1877. Lviviläisen arkkitehti Julian Zachariewiczin suunnittelemaa rakennusta pidetään yhtenä Lvivin arkkitehtonisesti näyttävimmistä julkisista rakennuksista, joten se on myös matkailunähtävyys.


Kuva:Polytechnic Lwow 20091.JPG|Lvivin polyteknisen yliopiston päärakennusta.
Kuva:Львівська політехніка Головний корпус 2.JPG|Sisänäkymä polyteekin päärakennuksesta.
Kuva:Politechnika Lwowska PHoP.jpg|Lvivin polyteekin päärakennus edustoineen vuonna 1939.
Kuva:Palace of Arts, Stryjski Park (01).jpg|Taiteiden palatsi.


## Lähteet

## Aiheesta muualla
Richard Clune

**Richard Clune** (s. 25. huhtikuuta 1987) on kanadalainen jääkiekkoilija, joka pelaa AHL-seura Toronto Marliesissa.

## Ura
### Junioriura
Clune varattiin OHL:ään Sarnia Stingiin toisella kierroksella 29. pelaajana. Kaudella 2003–2004 Clune teki joukkueessa kolme maalia ja 16 pistettä sekä istui 72 minuuttia jäähyllä. Hän pelasi 58 ottelua. Seuraavalla toisella kaudellaan Stingissa 2004–2005 Clune teki kauden aikana 21 maalia ja 34 pistettä 68 ottelussa, joissa hänelle kertyi 103 jäähyminuuttia, neljänneksi eniten joukkueessa. Lisäksi hän voitti Bobby Smith Trophyn. Huhtikuussa 2005 Clune oli edustamassa Kanadaa Tšekissä järjestetyissä alle 18-vuotiaiden maailmanmestaruuskilpailuissa. Kanada oli hopealla hävittyään Yhdysvalloille finaalissa. 

NHL:ään Clune varattiin kolmannella kierroksella  Dallas Starsiin. Clune ei pelannut CHL:n lupaavimpien pelaajien ottelussa Vancouverissa. Elokuussa 2005 Clune oli Kanadan paidassa uudelleen pelaamassa Tšekissä, tällä kertaa nuorten maailmancupissa. Kanada voitti kultaa kukistettuaan finaalissa turnauksen isäntäämaan.

Clunen pisteiden valossa hyvin kulkeneesta kaudesta huolimatta Sarnia jäi OHL:n viimeiseksi kaudella 2005–2006. Clune teki 61 pelissä 20 maalia ja 52 pistettä, sekä keräsi 126 rangaistusminuuttia. 20. syyskuuta 2006 Clune kaupattiin Barrie Coltsiin, joka antoi tilalle Mike Roelofsenin ja kolme varausvuoroa.

Lokakuussa Clune palkittiin Coltsissa joukkueen kuukauden urheilullisimpana pelaajana huolimatta lokakuisesta tapahtumasta, jolloin tyhjän maalin tehnyt Clune tuuletti maaliaan menemällä maahan ja tekemällä punnerruksia. Tämä oli kuitenkin Clunen tehokkain kausi OHL:ssä. Hän teki 32 maalia, syötti 46 ja teki yhteensä 78 pistettä 67 pelissä.

### Ammattilaisura
25. maaliskuuta 2007 Clune teki Dallas Starsin kanssa kolmen vuoden tulokassopimuksen. Hän teki ammattilaisdebyyttinsä 14. huhtikuuta Dallasin farmijoukkue Iowa Starsissa Clune pelasi kauden 2007–2008 pelaten vuorotellen sekä Iowassa että ECHL-joukkue Idaho Steelheadsissa.

21. heinäkuuta 2008 Clune vaihdettiin Los Angeles Kingsin Lauri Tukoseen. Loukkaannuttuaan Kingsin harjoitusleirillä, Clune ei voinut pelata Kingsin farmijoukkue Manchester Monarchsissa ennen marraskuun 15. päivää.

Pudotuspeleissä 2010 Clune teki neljä lyhyttä esiintymistä Kingsin hävitessä ensimmäisellä kierroksella Vancouver Canucksille. Hän tappeli sarjan viidennessä ottelussa Rick Rypienin kanssa.

Ennen työsulkukauden 2012–2013 alkua Kings asetti Clunen waiver-listalle, josta Nashville Predators poimi hänet 15. tammikuuta 2013.
Roy Orbison (kappale)

”**Roy Orbison**” on suomalaisen muusikon Stigin kappale. Warner Music Finland julkaisi kappaleen albumin *[[Stig (albumi)|Stig]]* (2015) ensimmäisenä singlenä 31. lokakuuta 2014. Kappaleen on säveltänyt Jaakko Salovaara yhdessä Stigin kanssa, joka on myös sanoittanut kappaleen. Salovaara puolestaan on tuottanut kappaleen.

Stigin imuroidessa kotonaan hän keksi kappaleen kertosäkeen, jossa hän ”ajaa koko yön kuin Roy Orbison”. Se on viittaus alun perin Orbisonille tehtyyn kappaleeseen ”I Drove All Night”, josta tuli menestys Cyndi Lauperin levyttämänä. Pian Stig ja Salovaara äänittivät kappaleesta ensimmäisen demon. Kappaleen lauluraidat on äänitetty Salovaaran kannettavan tietokoneen mikrofonilla.

Kappaleen musiikkivideo julkaistiin Warner Music Finlandin YouTube-kanavalla singlen julkaisupäivänä.

Kappale nousi viikolla 48 latauslistan kärkisijalle neljäksi peräkkäiseksi viikoksi. Singlelistalla kappale oli parhaimmillaan neljäntenä, ja kymmenen kärjessä se oli kaiken kaikkiaan kuuden viikon ajan. Radioissa kappale oli parhaimmillaan kolmanneksi soitetuin radiokappale.

## Kappaleet
#

## Listasijoitukset

## Lähteet
TeamSpeak

**TeamSpeak** on yksityisomisteinen VoIP-ohjelmisto, joka mahdollistaa ohjelman ladanneen käyttäjän puheyhteyden verkon kautta muiden käyttäjien kanssa. TeamSpeakia käytetään pääosin moninpeleissä joukkueen sisäiseen viestintään. TeamSpeak on ladattavissa Windowsille, macOS:lle  ja Linuxille, IOS:lle ja Androidille. Käyttäjä voi muuttaa muille käyttäjille näkyvää käyttäjänimeään joka istuntoon erikseen.

## Katso myös
* Mumble
* Ventrilo

## Lähteet

## Aiheesta muualla
* Virallinen sivusto
Bruno Nurmi-Johansson

**Bruno Nurmi-Johansson** (3. syyskuuta 1900 – 12. maaliskuuta 1979) oli taiteilijanimeä **Mr. Bruno** käyttänyt suomalainen taikuri ja vatsastapuhuja.

Nurmi toimi nuorena järjestäjänä ja apulaisohjaajana teattereissa ja elokuva-alalla. Hän oli myös mukana järjestäjänä ja kuuluttajana useiden ulkomaisten sirkusseurueiden Suomen-kiertueilla. Nurmi ryhtyi taikuriksi ja vatsastapuhujaksi 1930-luvulla ja esiintyi muun muassa sotavuosina viihdytyskiertueiden mukana rintamalla. Sotien jälkeen Nurmi jatkoi taikurina ja vatsastapuhujana, ja toimi myös muun muassa Sirkus Sariolan kiertueilla juontajana.

Vuonna 1974 Nurmi sai ensimmäisenä suomalaisena sirkustaiteilijana valtion taiteilijaeläkkeen.

## Lähteet
* Mr. Bruno. Sirkusteltta-blogi 20.9.2012.
* Sirkus Sariola 1951. Sirkusteltta-blogi 29.6.2014.
Vernon Fiddler

**Vernon Fiddler** (s. 9. toukokuuta 1980) on kanadalainen jääkiekkoilija, joka pelaa NHL-seura New Jersey Devilsissa. Hän on joukkueen apulaiskapteeni.

## Ura
Varaamaton Fiddler pelasi WHL:ssä Kelowna Rocketsissa ja Medicine Hat Tigersissa ennen ammattilaisuransa alkua 2001. Fiddler pelasi kauden 2001–2002 ECHL-joukkue Roanoke Expressissä ja AHL-joukkue Norfolk Admiralsissa.

6. toukokuuta 2002 Fiddler siirtyi Nashville Predatorsiin, jossa pelasi kuitenkin farmijoukkue Milwaukee Admiralsissa. Hän teki NHL-debyyttinsä Predatorsissa myöhemmin marraskuussa 2002. Kauden 2002–2003 aikana hän pelasi 19 ottelua NHL:ssä. Kaudella 2003–2004 hän auttoi Admiralsia voittamaan Calder Cupin. Seuraavan kahden vuoden ajan Fiddler pelasi Milwaukeessa ja Nashvillessa ennen kuin pelasi ensimmäisen kokonaisen NHL-kautensa 2006–2007.

1. heinäkuuta 2009, pelattuaan 305 ottelua Predatorsissa, Fiddler siirtyi vapaiden pelaajien markkinoilta Phoenix Coyotesiin. Hän teki uransa ensimmäisen hattutempun 12. marraskuuta 2010 Calgary Flamesia vastaan.

Fiddler teki Dallas Starsin kanssa kolmen vuoden sopimuksen 1. heinäkuuta 2011. 2. heinäkuuta 2014 Fiddler oli vähän aikaa vapaana pelaajana, mutta teki lopulta Dallasin kanssa jatkosopimuksen. Viiden Dallasissa vietetyn kauden jälkeen Fiddler siirtyi vapaana pelaajana New Jersey Devilsiin kaudeksi .
Koskitoimikunta

**Valtion koskitoimikunta** oli aiemmin Suomessa toimielin, jonka tehtävänä oli koskivoiman käytön suunnittelu.

## Koskitoimikunnan tehtävät
Valtion koskitoimikunnan tehtävänä oli valmistella valtion koskivoimien käyttämistä tai vuokraamista sekä yleensä vesivoimataloutta koskevia asioita. Toimikunta laati voimatalouteen liittyviä suunnitelmia ja antoi valtioneuvostolle ja eri ministeriöille lausuntoja.

Koskitoimikunta edusti valtiota kaikissa niissä valtion koskivoimia koskevissa asioissa, jotka eivät kuuluneet muiden valtion virastojen hoidettavaksi. Valtioneuvosto saattoi antaa koskitoimikunnalle myös muita sen suoritettavaksi soveltuvia tehtäviä. Koskitoimikunta oli lähinnä kulkulaitosten ja yleisten töiden ministeriön alainen.

## Koskitoimikunnan kokoonpano
Koskitoimikunnassa oli neljä varsinaista jäsentä sekä enintään kaksi erikoistehtäviin määrättyä lisäjäsentä, jotka valtioneuvosto määräsi toistaiseksi. Valtioneuvosto määräsi myös, kenen jäsenistä tuli olla toimikunnan puheenjohtaja ja varapuheenjohtaja. Jäsenille maksettiin tehtävästä palkkio, jonka määräsi valtioneuvosto.

Koskitoimikunnan puheenjohtajana vuosina 1934–1950 toimi insinööri ja vuorineuvos Hugo Malmi.

## Lähteet

### Lakiviitteet
Viipurin Reipas (jääpallo)

**Viipurin Reipas** on Viipurissa vuonna 1891 perustettu urheilu- ja voimisteluseura. Jatkosodan jälkeen Reippaan seurayhteisö evakuoitui Lahteen, missä seura jatkoi toimintaansa. Reippaan paras sijoitus jääpallon SM-sarjassa on vuoden 1953 neljäs sija.

## Historia

Voimistelu- ja urheiluseura Viipurin Reipas perustettiin vuonna 1891 ja jääpallo tuli Reippaan ohjelmaan vuonna 1907. Reipas oli yksi niistä seuroista, jotka pelasivat maan ensimmäisestä jääpallomestaruudesta vuonna 1908. Reipas hävisi oman ottelunsa Helsingin IFK:lle. Myös seuraavina kausina Reipas karsiutui jatkosta ensimmäisen ja toisen kierroksen otteluissa. Vuonna 1912 Reipas sai lisää paikallisvastustajia, kun sen ja Viipurin IFK:n lisäksi Suomen Lyseoiden Urheilijat muodosti oman jääpallojoukkueen ja samaan aikaan perustettiin Viipurin Bandy ja Jalkapalloseura, myöhempi Sudet.

Vuodesta 1915 lähtien Reipas osallistui kaikkiin cup-muotosiin SM-kilpailuihin.  Reippaan jääpallojoukkue oli 1920-luvullakin hyvää keskitasoa, mutta sen kohtalona oli aina karsiutua mestaruuscupista muita viipurilaisseuroja vastaan pelattaessa. 1930-luvullakin jääpallo pysyi Reippaan ohjelmassa useamman joukkueen voimin, vaikka ilman huippumenestystä. Jääpallon vuonna 1931 perustetussa mestaruussarjassa seura ei Viipurin aikoina pelannut.

Jatkosodan seurauksena Viipurin Reippaan seurayhteisö evakuoitui Lahteen vuonna 1944 ja seura jatkoi siellä toimintaansa. Seura jatkoi Viipurin Reippaan nimellä aina 1960-luvulle asti, jonka jälkeen toiminta jatkui Lahden Reippaan nimellä.

Ensimmäisinä Lahden vuosina seura pelasi alemmilla sarjatasoilla. Vuonna 1948 Reipas voitti Suomensarjan lohkonsa ja nousi SM-sarjaan kaudeksi 1949. Ennen ensimmäisen mestaruussarjakauden alkua 1949, ei Reippaan joukkueella ollut jään puutteen vuoksi mahdollisuutta harjoitusotteluihin ennen sarjan alkamista. Ensimmäiseen otteluun Lahdessa saatiin vastustajaksi viipurilaispelaajista koottu Helsingin Hukat. Yleisöä otteluun tuli lähes tuhat henkeä, joiden kannustamana Reipas voitti 5-3. Reipas selvisi sarjassa itälohkon neljänneksi, ja vakiinnutti seuraavinakin kausina paikkansa sarjan keskikastissa.

Vuoden 1953 SM-sarjakausi oli Reippaan paras, kun joukkue sijoittui neljänneksi samalla pistemäärällä kuin pronssijoukkue WP-35. Kaudesta alkoi laskukausi, joka vei joukkueen 1954 kahdeksanneksi ja vuonna1955 yhdeksänneksi. Uusintaottelussa putoamisesta Veitsiluodon Vastus päihitti Reippaan. Reipas teki kuitenkin mestaruussarjaan vain yhden vuoden visiitin, sillä se ei kauden 1959-60 mestaruussarjassa saanut ainoatakaan pistettä. Junioreiden puolella Reippaan menestys oli 1950-luvun lopulla parempaa, kun se eteni pari kertaa aina loppuotteluun asti, mestaruutta Lahteen ei kuitenkaan tullut.

1960-luvun kausina Reipas pelasi vielä muutamia kausia korkeimmalla sarjatasolla Lahden Reippaan nimellä, mutta se ei kuitenkaan onnistunut vakiinnuttamaan sarjapaikkaansa. Vuoden 1953 SM-sarjan neljäs sija on lahtelaisen jääpallon paras saavutus.

## Lähteet
Maatutkimuslaitos

**Valtion maatutkimuslaitos** oli aiemmin Suomessa viranomainen, jonka tehtävänä oli suorittaa maaperän tieteellisiä tutkimuksia maanviljelyksen tarpeita varten.

Laitos sijaitsi Helsingissä, ja se oli hallinnollisesti maataloushallituksen alainen.

## Maatutkimuslaitoksen tehtävät ja henkilöstö
Maatutkimuslaitoksen tehtävänä oli selvittää Suomen agrogeologiaa sekä tieteellisesti tutkia Suomen maalajeja ja maatyyppejä. Se toimitti agrogeologisia kartoituksia ja inventointitutkimuksia, suoritti fysikaalisia, kemiallisia ja mikrobiologisia erikoistutkimuksia maapohjan erilaisten viljelysominaisuuksien selvittämiseksi sekä teki kenttätutkimuksia maavaihtelujen vaikutuksesta kasvillisuuteen. Lisäksi laitoksen tehtävänä oli tutkia maalajien teknillistä käyttökelpoisuutta.

Maatutkimuslaitos suoritti erikseen vahvistettavan taksan mukaista korvausta vastaan tutkimuksia laitoksen toimialalta sen puitteissa, miten laitoksen työvoima tähän riitti, sekä toimitti sarjajulkaisuja maatutkimuksen alalta.

Maatutkimuslaitoksessa oli johtaja, vanhempi agrogeologi, nuorempi agrogeologi, laboraattori sekä tarpeellinen määrä apulaisia.

## Katso myös
* Geologian tutkimuskeskus

## Lähteet

### Lakiviitteet
Justin Fontaine

**Justin Fontaine** (s. 6. marraskuuta 1987) on kanadalainen jääkiekkoilija, joka pelaa DEL-seura Kölner Haiessa.

## Ura
19. huhtikuuta 2011 Minnesota Wild kiinnitti vapaana pelaajana olleen Fontainen tulokassopimuksella. Kaudella 2013–2014 Fontaine teki ensimmäisen NHL-maalinsa Dallas Starsia vastaan 12. lokakuuta 2013 käydyssä ottelussa vain 12 minuuttia ensimmäisen erän alun jälkeen. Kyseessä oli Minnesotan seurahistorian nopein maali. Myöhemmin samana iltana Matthew Dumba teki myös ensimmäisen maalinsa. Fontaine viimeisteli uransa ensimmäisen hattutempun 9. tammikuuta 2014 Phoenix Coyotesia vastaan.
Gilbert Clayton

**Gilbert Falkingham Clayton** (6. huhtikuuta 1875 – 11. syyskuuta 1929) oli brittiläinen tiedustelu-upseeri ja siirtomaahallinnon virkamies, joka työskenteli Egyptissä Arabikapinan aikaan. 1920-luvulla hän oli neuvottelemassa niiden maiden rajoista, joista tuli myöhemmin Israel, Jordania, Syyria, Saudi-Arabia ja Irak.

## Lähteet
Vaasa-67

**Jääpalloseura V-67** perustettiin joulukuussa vuonna 1967 jatkamaan Vaasan Palloseuran ja Vasa IFK:n vaasalaisia jääpalloperinteitä. Seura osallistui jääpallon Suomensarjaan vuonna 1968 ja nousi heti ensimmäisenä kautenaan SM-sarjaan.

V-67 sijoittui ensimmäisenä SM-sarjakautenaan vuonna 1969 seitsemänneksi. Mitaleista seura taisteli aina sarjan viimeisille kierroksille asti, mutta se jäi lopulta kolmannesta sijasta neljän pisteen päähän. Seuraavana kautena 1969–1970 seura sijoittui kuudenneksi. Kuudes sija jäi myös seuran historian parhaaksi sijoitukseksi jääpallon SM-sarjassa, sillä seuraavan kauden mestaruussarjasta V-67 luopui.

V-67 ei enää noussut takaisin korkeimmalle sarjatasolle. Seura pelasi vielä alemmilla sarjatasoilla pari vuosikymmentä, ennen kuin seuran toiminta hiipui 1990-luvun puolivälissä.

## Lähteet
Sveitsin velvoitelaki

**Sveitsin velvoitelaki** (; ; ) on Sveitsin siviililain osa, sen viides pääosasto, joka säätelee sopimusoikeutta, kuten sopimuksia ja vastuunalaisuutta, ja muodostaa myös keskeisen osan Sveitsin yhtiöoikeudesta. Laki jaetaan yleiseen osaan, joka säätelee kaikkia sopimuksia, ja erityisosaan, joka säätelee erityyppisiä sopimuksia, kuten irtaimen kauppaa ja lainanantoa.

Lakiin on säädetty sopimusvapauden periaate, joka pitää sisällään vapauden sopimuksen sisältöön ja muotoon sekä sopijapuolten vapauden tehdä sopimus asioista, joita ei ole säännelty erikseen siviililaissa.

Lain ensimmäinen versio, jonka laativat Walther Munzinger ja Heinrich Fick, tuli voimaan vuonna 1883, ja se myöhemmin tarkistettiin ja laajennettiin Sveitsin vuoden 1912 velvoitelaiksi. Ensimmäinen versio innoitti samankaltaisen lainsäädännön voimaan saattamiseen Saksassa, Italiassa ja Turkissa. Laki laadittiin huomiota herättävän ymmärrettävään tyyliin, ilman paljoa abstrakteja oikeudellisia termejä, jotta tavallinen kansa voisi helposti ymmärtää sitä.

Lakia uudistettiin vuonna 2011, joten tulevaisuudessa yhtiön kirjanpitovelvollisuus ei riipu enää yhtiömuodosta, vaan sen taloudellisesta koosta.
World of Warships

**World of Warships** (lyhyemmin *WoWs*, aluksi nimellä *World of Battleships*) on Wargaming.netin 17. syyskuuta 2015 julkaisema massiivinen monen pelaajan sota-aluspeli. Vuoden 2016 maaliskuussa pelillä oli 6,5 miljoonaa rekisteröitynyttä pelaajaa.

## Kehitys
*World of Warships* pääsi suljettuun beetavaiheeseen maaliskuussa 2015. Avoin beetavaihe alkoi 2. heinäkuuta 2015. Peli julkaistiin 17. syyskuuta 2015.

## Pelaaminen
*World of Warshipsissä* pelaaja ohjaa omaa sotalaivaansa. Pelissä voi pelata joka tekoälyn ohjaamaa vihollislaivastoa tai muita pelaajia vastaan. PvP-taisteluissa on molemmilla puolilla 12 pelaajaa. Taistelun voi voittaa joko tuhoamalla kaikki vihollislaivat tai valloittamalla voittoon vaaditun määrän alueita. Taistelussa ansaituilla kokemuspisteillä ja rahalla sotalaivoja voi kehittää ostamalla niihin uusia järjestelmiä (esim. paremmat tykit). Lisäksi sotalaivoja voi kehittää haluamaansa suuntaan kehittämällä laivan kapteenin erikoistaitoja ja ostamalla laivaan lisävarusteita.

Sotalaivoja on neljää tyyppiä: hävittäjiä, taistelulaivoja, risteilijöitä ja lentotukialuksia. Hävittäjät ovat nopeita ja pieniä sotalaivoja, joilla on kevyt tykkiaseistus ja torpedoja. Ne voivat nopeutensa ansiosta toimia tiedustelualuksina. Taistelulaivat ovat hitaita, mutta raskaasti panssaroituja ja tehokkailla pitkän kantaman tykeillä aseistuttuja sotalaivoja. Ne voivat lähettää tiedustelukoneita hakemaan tietoa vihollisten liikkeistä. Risteilijät ovat joka suhteessa kohtalaisia sotalaivoja, mutta ne eivät ole erityisen hyviä missään. Lentotukialukset ovat lähitaistelussa haavoittuvaisia sotalaivoja, jotka hyökkäävät lähettämällä lentokoneita. Pelissä on yli 100 sotalaivaa on 1900-luvun alusta toisen maailmansodan lopun laivoihin. Sotalaivoja on neljän eri maan (Japanin, Yhdysvaltain, Neuvostoliiton ja Ison-Britannian) laivastolta. Lisäksi Ranskalta, Puolalta ja Kiinalta on joitakin muutamia laivoja.

*World of Warshipsissä* on World of Tanksin ja World of Warplanesin osastoja vastaava *Battle groups* -järjestelmä, jossa pelaajat pääsevät samalle puolelle taisteluissa. Peleistä saa kokemusta ja rahaa, joilla pystyy parantamaan laivoja ja niiden miehistöä. Peli käyttää Wargaming.net ID -kirjautumisjärjestelmää, joten samalla tilillä voi kirjautua myös World of Tanksiin ja World of Warplanesiin ja käyttää samaa *Premium*-tiliä.

## Vastaanotto

*War of Warships* on saanut pääosin hyvän vastaanoton niin pelaajilta kuin arvostelijoiltakin. Arvosteluja keräävässä Metacriticissä sen arvostelukeskiarvo oli 81 sadasta ja Game Rankingsissa 80,93 prosenttia.

Domen arvostelija Jukka Kauppinen kehui *World of Warshipsiä* jo sen ollessa beetavaiheessa. Pelin ilmestyttyä hän kehui sitä arvostelussaan Wargaming.netin parhaaksi peliksi, joka on monien toisiinsa vaikuttavien elementtien takia palkitseva. Pelaajalehden arvostelija Janne Pyykkönen kuvaili *World of Warshipsiä* hiotuksi laatupeliksi. Hän kuitenkin moitti peliä etenemisen hitaudesta ilman maksullista Premium-tiliä.

## Lähteet

## Aiheesta muualla
* Verkkosivut
Iain Macleod

**Iain Norman Macleod** (11. marraskuuta 1913 – 20. heinäkuuta 1970) oli brittiläinen konservatiivipoliitikko, joka toimi Britannian terveysministerinä 1952–1955, työvoimaministerinä 1955–1959 ja siirtomaaministerinä 1959–1961.

Iain Macleod syntyi Yorkshiren Skiptonissa lääkäriperheeseen. Poika ei menestynyt erityisen hyvin koulussa, mutta kiinnostui kirjallisuudesta ja runoudesta. Hän opiskeli historiaa Cambridgen yliopistossa 1932–1935, kehittyi huippuluokan bridgenpelaajaksi ja ansaitsi pelikilpailuilla hyvin.

Macleod valittiin parlamentin alahuoneeseen 1950 ja nimitettiin terveydenhoitoministeriksi vain kahden vuoden kuluttua, mitä pidettiin ennätyksellisenä.

Siirtomaaministerinä Macleod herätti monissa konservatiivipiireissä pahennusta omaksumalla kannan, että Britannian siirtomaille on myönnettävä mahdollisimman täydellinen riippumattomuus mahdollisimman pian.

Ministerintehtävien jälkeen Macleod valittiin 1961 alahuoneen konservatiiviryhmän johtajaksi. Harold Macmillanin erottua pääministerin tehtävistä 1963 Macleod ei jatkanut ministerinä Alec Douglas-Homen hallituksessa 1963–1964, mutta oli mukana sen jälkeisessä varjohallituksessa konservatiivien jäädessä oppositioon.

Kesäkuussa 1970 Macleod nimitettiin valtiovarainministeriksi (*Chancellor of the Exchequer*) Edward Heathin hallitukseen, mutta terveysongelmat katkaisivat virkakauden jo parin viikon jälkeen. Hän kuoli sydänkohtaukseen heinäkuun lopussa, kuukauden kuluttua ministerinimityksestään.

Macleodia pidetään käsitteen *[[stagflaatio]]* (inflaation ja taantuman yhdistelmä) keksijänä.

## Lähteet

## Aiheesta muualla
Maitotalouskoelaitos

**Valtion maitotalouskoelaitos** oli aiemmin Suomessa viranomainen, jonka tehtävänä oli tehdä tutkimuksia maitotuotteiden valmistuksesta sekä valvoa meijerikoneita ja meijeritarvikkeita.

Laitos sijaitsi valtion omistamalla Jokioisten tilalla, ja se oli hallinnollisesti maataloushallituksen alainen.

## Maitotalouskoelaitoksen tehtävät
Maitotalouskoelaitoksen tehtävänä oli toimittaa maitotaloustuotteita ja niiden valmistusta, raaka-aineen tuotantoa ja käsittelyä, meijerien liiketaloutta sekä muita maitotaloutta koskevia kokeita ja tutkimuksia sekä suorittaa meijerikoneiden koetuksia ja meijeritarvikkeiden tarkastuksia. Tarpeen mukaan ja varojen riittäessä laitos saattoi järjestää myös paikallisia kokeita.

## Koelaitoksen henkilöstö ja johtokunta
Maitotalouskoelaitoksessa oli johtaja sekä assistentteja voinvalmistusta, juustonvalmistusta, biokemiaa ja meijeriliikeoppia varten. Lisäksi laitoksessa oli juustomestari ja voimestari sekä muita toimihenkilöitä.

Koelaitoksen johtokuntaan kuuluivat koelaitoksen johtaja, maataloushallituksen valitsema Jokioisten kartanoiden edustaja, Helsingin yliopiston maatalousmetsätieteellisen tiedekunnan valitsema edustaja sekä yksi meijeriliittojen yhteisesti valitsema edustaja ja yksi maitotaloustuotteiden vientiä harjoittavien osuustoiminnallisten liikkeiden yhteisesti valitsema edustaja.

## Lähteet

### Lakiviitteet
Aubrey Herbert

**Aubrey Herbert** (1880 – 1923) oli brittiläinen diplomaatti ja tiedustelu-upseeri, joka sekaantui Albanian itsenäistymiseen. Hän matkusti Balkanille ensimmäisen kerran vuonna 1904 attaseaksi Britannian suurlähetystöön Konstantinopolissa. Siitä alkaen kuolemaansa asti hän pyrki toimimaan Albanian puolesta, ja häntä jopa rohkaistiin pyrkimään Albanian kuninkaaksi.

Aubrey Herbert oli Tutankhamonin tutkimuksia rahoittaneen Lordi Carnarvonin veli. Hän opiskeli Etonissa ja Oxfordin yliopiston Balliol Collegessa.

## Lähteet
Andalusian lippu

**Andalusian lippu** on Espanjan Andalusian itsehallintoalueen tunnus. Lipussa on yksi valkoinen ja kaksi vihreää poikkiraitaa ja lipun keskellä olevassa kuviossa on kuvattuna Herkuleen pilarit ja Cádizin leijonat.

## Lähteet
Seth Silander

**Seth Sigismund Silander** (25. helmikuuta 1901 Turku – 31. elokuuta 1979 Seinäjoki) oli Koskenkorvan viinatehtaan ensimmäinen johtaja Ilmajoen Koskenkorvalla 1940–1968.

Kemian alan diplomi-insinööriksi Åbo Akademissa opiskellut Silander toimi käyttöinsinöörinä Oy Alkoholiliike Ab:n Rajamäen tehtailla vuodesta 1933 ja sodassa rajan taakse jääneellä Enson viinatehtaalla 1935. Koskenkorvan tehtaalle Silander tuli 1940 ja toimi tehtaanjohtajana (isännöitsijänä) vuoteen 1968, jolloin jäi eläkkeelle. Hänen seuraajakseen tuli Osmo Riipinen.

Silander oli ollut pian kieltolain kumoamisen jälkeen käynnistetyn Viralan kartanon viinatehtaalla tutustumassa perunaa raaka-aineenaan käyttävään prosessiin. Vuonna 1933 hän tuli Rajamäen väkiviinatehtaan ja pullottamon käyttöinsinööriksi. Kahta vuotta myöhemmin hän sai tehtäväkseen Ensoon rakenteilla olleen viinanpolttimon laiteasennusten ja käyttöönoton valvonnan. Talvisodan sytyttyä Silanderin viimeiseksi tehtäväksi Ensossa jäi tehtaan sulkeminen ja evakuointi 29.2.1940. Hän työskenteli jonkin aikaa Alkon keskuslaboratoriossa Helsingissä kunnes sai tehtäväkseen Koskenkorvan tehtaan käyttöönoton. Sotien vuoksi Silander muutti Koskenkorvalle vasta 1945, jolloin tuotanto päästiin aloittamaan.

Silander johti tehdasta vanhan ajan patruunan tavoin. 1960-luvun alussa Koskenkorvalla oltiin tyytymättömiä kunnan tarjoamiin palveluihin, ja syntyi ajatus erota Ilmajoen kunnasta omaksi itsenäiseksi Santavuori-nimiseksi kunnaksi. Seth Silander oli kirjelmän ensimmäinen allekirjoittaja, vaikka Alko yhtiönä ei ottanut asiassa kantaa.

## Yksityiselämä
Seth Sigismund Silander meni naimisiin Margaretha Sofia Söderströmin kanssa. He saivat kolme lasta: Raimo, Pertti ja Erkki Silander.

## Lähteet
*

### Viitteet
George Lloyd

**George Lloyd** (19. syyskuuta 1879 – 4. helmikuuta 1941 Lontoo, Englanti) oli brittiläinen konservatiivipoliitikko, joka toimi siirtomaahallinnossa. Hän opiskeli Etonissa ja Cambridgen yliopiston Trinity Collegessa. Opintonsa päätettyään hän matkusteli Burmassa, Intiassa, Himalajalla, Egyptissä, Marokossa ja Turkissa. Hän sai ensimmäisen diplomaattitehtävänsä Konstantinopolissa vuonna 1905.

Ensimmäisen maailmansodan puhjettua hän siirtyi pian tiedustelutehtäviin. Hänet lähetettiin Ranskaan, Venäjälle ja Lähi-itään. Vuonna 1918 hän oli mukana Versailles’n rauhanneuvotteluissa sihteerinä. Vuodet 1918-1923 hän oli Bombayn kuvernöörinä.

Kuvernöörikautensa päätyttyä Lloyd oli pari vuotta Britanniassa, missä hänet valittiin parlamenttiinkin, mutta vuonna 1925 diplomaattitehtävät veivät hänet Egyptiin. Vuonna 1927 hänestä tuli paroni.

Toisen maailmansodan aikana hän oli lyhyesti julkisissa viroissa mutta kuoli vuonna 1941.

## Lähteet
Joensuun Maila-Pojat

**Joensuun Maila-Pojat**, JMP, oli joensuulainen jääpallo- ja pesäpalloseura. JMP on pelannut jääpallon SM-sarjassa kahdeksan kauden ajan. Sen paras sijoitus on vuodelta 1954, jolloin se sijoittui neljänneksi, yhden pisteen mestaruuden voittanutta WP-35:ttä jäljessä. Kausi 1969-1970 oli JMP:n viimeinen SM-sarjassa.

Joensuun Maila-Poikien pelasi myös jääkiekkoa 1950-luvulla ja onnistui päästä Suomensarjaan keväällä 1960, kaudeksi 1960-61. JMP:n johto päätti kuitenkin pysyä ensisijaisesti jääpalloseurana eikä seuran jääkiekkoilijoille ollut enää tiedossa emoseuran tukea. Syntyneessä tilanteessa Joensuun Maila-Poikien ja Kiekko-Karhujen jääkiekkoilijat yhdistivät voimansa ja perustivat syyskuussa 1960 Suomensarjaan osallistumaan uuden seuran, Joensuun Kiekko-Pojat. 

JMP:n jääpallojoukkueen kotikenttä oli Mehtimäen niin sanottu takakenttä eli nykyinen pesäpallostadion.

## Lähteet
Aragonian lippu

**Aragonian lippu** on Espanjan Aragonian itsehallintoalueen tunnus. Lippu koostuu keltaisella pohjalla olevasta neljästä punaisesta vaakaraidasta ja Aragonian vaakunasta. Lippu on hyvin samantyylinen kuin Baleaarien, Katalonian ja Valencian liput. Raitatunnus juontuu 1300-luvulta. Perimätieto kertoo, että Aragonian kuningas piirsi kultaiseen kilpeen punaiset viivat veren tahrimilla sormillaan.

## Lähteet
Golden Joystick Awards

**Golden Joystick Awards** (tunnetaan myös nimellä *People's Gaming Awards*) on brittiläinen vuosittain jaettava pelialan palkinto. Palkinnon saajat valitaan nettiäänestyksellä. Palkintoja on myönnetty vuodesta 1983, joten kyseessä on maailman toiseksi vanhin peligaala. Palkinnon perusti Computer and Video Games -lehti. Golden Joystick -palkinnot ovat arvostettuja, ja niitä pidetään monesti pelialan vastineena Oscar-palkinnoille.

## Palkinnot
### 1983

### 1984

### 1985

### 1986

### 1987/1988

### 1988/1989

### 1989/1990

### 1990/1991

### 1991/1992

### 1992/1993

### 1996/1997

### 2002

### 2003

### 2004

### 2005

### 2006

### 2007

### 2008

### 2009

### 2010

### 2011

### 2012

### 2013

### 2014

### 2015

### 2016

### 2017
35. Golden Joystick Awards -palkinnot julkistettiin 17. marraskuuta 2017. 

### 2018
36. Golden Joystick Awards -palkinnot julkistettiin 16. marraskuuta 2018.

### 2019
Vuoden 2019 palkinnot jaettiin 16. marraskuuta 2019.

### 2020
Vuoden 2020 palkintojenjakotilaisuus järjestettiin etäyhteydellä 24. marraskuuta 2020.

### 2021

### 2022
Tapahtuma järjestettiin 22. marraskuuta 2022.

## Lähteet

## Aiheesta muualla
*Viralliset verkkosivut
Bailando (Enrique Iglesiasin kappale)

**Bailando** (suomeksi: *Tanssimista*) on espanjalaislaulaja Enrique Iglesiasin kappale hänen kymmenenneltä, *[[Sex and Love]]* -studioalbumilta. 24. elokuuta 2014 mennessä kappaleesta oli musiikkimarkkinoille julkaistu neljä erilaista versiota. Alkuperäisessä espanjankielisessä versiossa esiintyy myös kaksi kuubalaisartistia, Descemer Bueno ja Gente de Zona, ja englannin ja espanjan kieliä yhdistelevässä versiossa esiintyy jamaikalaislaulaja Sean Paul. Myöhemmin Enrique Iglesias julkaisi myös kaksi portugalinkielistä versiota kappaleesta: Brasilian markkinoille suunnattu portugalinkielinen versio brasilialaisartisti Luan Santanan sanoilla sekä toinen Portugalin markkinoille suunnattu portugalinkielinen versio sisältävät myös portugalilaislaulaja Mickael Carreiran laulua.

Kappaleen sanoittivat Descemer Bueno sekä Alexander Delgado ja Randy Malcom Martinez yhtyeestä Gente de Zona ja tuotti Carlos Paucar. Sen julkaisi Universal Republic Records albumin kuudentena singlenä.

"Bailandon" alkuperäistä espanjankielistä versiota käytetään Telemundon kanavalta lähetettävässä televisiosarjassa *[[Reina de corazones]]*.

## Lähteet